Komission asetus (EY) N:o 2541/2001, annettu 21 päivänä joulukuuta 2001, säilöttyjä sieniä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2125/95 muuttamisesta ja hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 kumoamisesta



Virallinen lehti nro L 341 , 22/12/2001 s. 0080 - 0081



Komission asetus (EY) N:o 2541/2001, annettu 21 päivänä joulukuuta 2001, säilöttyjä sieniä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2125/95 muuttamisesta ja hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 1239/2001(2), ja erityisesti sen 11 artiklan 2 kohdan ja 15 artiklan 1 kohdan, sekä katsoo seuraavaa: (1) Komission asetuksessa (EY) N:o 1921/95(3), sellaisena kuin se on viimeksi muutettuna asetuksella (EY) N:o 308/2001(4), vahvistetaan hedelmä- ja vihannesjalostealan tuontitodistusjärjestelmän soveltamista koskevat yksityiskohtaiset säännöt sekä luettelo tuotteista, joihin tätä järjestelmää sovelletaan. Järjestelmän tavoitteena on, että komissiolla olisi mahdollisuus seurata jatkuvasti näiden tuotteiden tuontia ja toteuttaa siten helpommin tarvittavia toimia, jos yhteisön markkinat häiriintyvät tai uhkaavat häiriintyä. Tähän tavoitteeseen päästään toimijoita vähemmän rajoittavalla tavalla, jos valvonta toteutetaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(5), sellaisena kuin se on viimeksi muutettuna asetuksella (EY) N:o 993/2001(6), 308 d artiklan mukaisesti. Asetus (EY) N:o 1921/95 olisi näin ollen kumottava. (2) Säilöttyjä sieniä koskevien yhteisön tariffikiintiöiden avaamisesta ja hallinnoinnista 6 päivänä syyskuuta 1995 annetussa komission asetuksessa (EY) N:o 2125/95(7), sellaisena kuin se on viimeksi muutettuna asetuksella (EY) N:o 2858/2000(8), viitataan useisiin asetuksen (EY) N:o 1921/95 säännöksiin. Jollei myöhemmin täsmennettävistä erityissäännöksistä muuta johdu, tämä viittaus olisi sen vuoksi korvattava viittauksella maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annettuun komission asetukseen (EY) N:o 1291/2000(9), sellaisena kuin se on muutettuna asetuksella (EY) N:o 2299/2001(10). (3) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2125/95 seuraavasti: 1. Korvataan 3 artikla seuraavasti: " 3 artikla 1. Komission asetuksen (EY) N:o 1291/2000(11) säännöksiä sovelletaan tällä asetuksella käyttöönotetussa järjestelmässä, jollei tämän asetuksen erityissäännöksistä muuta johdu. 2. Tuontitodistusten voimassaoloaika on yhdeksän kuukautta niiden asetuksen (EY) N:o 1291/2000 23 artiklan 2 kohdassa tarkoitetusta myöntämispäivästä lukien, mutta se päättyy viimeistään kyseisen vuoden joulukuun 31 päivänä. 3. Asetuksen (EY) N:o 1291/2000 15 artiklan 2 kohdassa tarkoitetun vakuuden määrä on 24 euroa nettotonnilta. 4. Todistushakemuksen ja tuontitodistuksen kohdassa 8 on mainittava alkuperämaa, ja kyllä-merkinnän on oltava rastittu. Tuontitodistus on voimassa ainoastaan mainitusta maasta peräisin olevien tuotteiden tuonnille." 2. Korvataan 4 artiklan 4 kohta seuraavasti: "4. Poiketen siitä, mitä asetuksen (EY) N:o 1291/2000 9 artiklassa säädetään, todistuksista johdettavia oikeuksia ei saa siirtää." 3. Korvataan 6 artiklan 1 kohta seuraavasti: "1. Jäsenvaltioiden on ilmoitettava komissiolle määrät, joille tuontitodistuksia on haettu, seuraavin aikavälein: - joka keskiviikko maanantaina ja tiistaina jätettyjen hakemusten osalta, - joka perjantai keskiviikkona ja torstaina jätettyjen hakemusten osalta, - joka maanantai edeltävän viikon perjantaina jätettyjen hakemusten osalta. Ilmoitukset on eriteltävä yhdistetyn nimikkeistön mukaisesti tuotteittain, ja niissä on erotettava toisistaan 4 artiklan 1 kohdan a alakohdan ja b alakohdan nojalla haetut määrät." 4. Korvataan 9 artikla seuraavasti: " 9 artikla 1. Asetuksen (EY) N:o 1291/2000 35 artiklan 6 kohtaa sovelletaan. 2. Asetuksen (ETY) N:o 1291/2000 8 artiklan 4 kohdassa tarkoitetun sallittavan poikkeaman rajoissa tuoduista määristä kannetaan yhteisessä tullitariffissa määrätty täysimääräinen tuontitulli." 2 artikla 1. Kumotaan asetus (EY) N:o 1921/95. 2. Asianomaisen pyynnöstä asetuksen (EY) N:o 1921/95 mukaisesti myönnetyt tuontitodistukset peruutetaan niiden määrien osalta, joita ei ole merkitty todistuksiin ennen tämän asetuksen voimaantuloa. Näitä määriä koskeva vakuus vapautetaan. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 171, 26.6.2001, s. 1. (3) EYVL L 185, 4.8.1995, s. 10. (4) EYVL L 44, 15.2.2001, s. 33. (5) EYVL L 253, 11.10.1993, s. 1. (6) EYVL L 141, 28.5.2001, s. 1. (7) EYVL L 212, 7.9.1995, s. 16. (8) EYVL L 332, 28.12.2000, s. 59. (9) EYVL L 152, 24.6.2000, s. 1. (10) EYVL L 308, 27.11.2001, s. 19. (11) EYVL L 152, 24.6.2000, s. 1.